**projektas**

**reg. Nr. T-60**

**2.23. darbotvarkės klausimas**

**Pasvalio rajono savivaldybės taryba**

**Sprendimas**

**Dėl nuomos sutarties atnaujinimo**

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 6.482 straipsnio 1 ir 3 dalimis, Lietuvos Respublikos

valstybės ir savivaldybių turto valdymo, naudojimo ir disponavimo juo įstatymo 9 straipsniu, 15 straipsniu, vykdydama Pasvalio rajono savivaldybės ilgalaikio materialiojo turto nuomos tvarkos aprašo, patvirtinto Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-205 redakcija) (su visais aktualiais pakeitimais), 57 ir 74 punktus, atsižvelgdama į 2023 m. kovo 7 d. UAB Panevėžio regiono atliekų tvarkymo centro raštą Nr. SD-117 „Dėl nuomos sutarties atnaujinimo“, Pasvalio rajono savivaldybės taryba nusprendžia:

1. Atnaujinti Savivaldybės ilgalaikio materialiojo turto nuomos sutartį Nr. ASR-79, sudarytą 2018 m. kovo 27 d. su UAB Panevėžio regiono atliekų tvarkymo centru, dėl negyvenamųjų patalpų, esančių Vilniaus g. 7, Pasvalys, nuomos (toliau – Sutartis), nustatant šias sąlygas:

1.1. 1 kv. m nuomos kaina – 1,08 Eur per mėnesį;

1.2. nuomos terminas – iki 2026 m. balandžio 3 d.;

1.3. kitos Sutarties sąlygos nustatytos Savivaldybės ilgalaikio materialiojo turto nuomos pavyzdinėje sutartyje, patvirtintoje Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-205 redakcija) (su visais aktualiais pakeitimais).

2. Įgalioti Pasvalio rajono savivaldybės administracijos direktorių pasirašyti atnaujintą Savivaldybės ilgalaikio materialiojo turto nuomos sutartį pagal šio sprendimo 1 punktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus specialistė

Živilė Kripaitienė

2022-03-07

Suderinta DVS Nr. RTS-63

Pasvalio rajono savivaldybės tarybai

**AIŠKINAMASIS RAŠTAS**

**Dėl nuomos sutarties atnaujinimo**

2023-03-07

Pasvalys

1. **Sprendimo projekto rengimo pagrindas.**

 Pasvalio rajono savivaldybės ilgalaikio materialiojo turto nuomos tvarkos aprašo, patvirtinto Pasvalio rajono savivaldybės tarybos 2015 m. vasario 19 d. sprendimo Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-205 redakcija) (su visais aktualiais pakeitimais) (toliau – Aprašas), 57 ir 74 punktai bei 2023 m. kovo 7 d. UAB Panevėžio regiono atliekų tvarkymo centro raštas Nr. SD-117 „Dėl nuomos sutarties atnaujinimo“.

1. **Sprendimo projekto tikslai ir uždaviniai.**

 Negyvenamosios patalpos, esančios Vilniaus g. 7, Pasvalys, UAB Panevėžio regiono atliekų tvarkymo centrui buvo išnuomotos ne konkurso būdu. 2018 m. kovo 27 d. sudaryta Savivaldybės ilgalaikio materialiojo turto nuomos sutartis Nr. ASR-79 (toliau – Sutartis). Nustatyta nuomos kaina už 1 kv. m – 0,75 Eur per mėnesį, sutarties terminas – 5 metai.

 Vadovaudamasis Sutarties 6.2 punktu, UAB Panevėžio regiono atliekų tvarkymo centras kreipėsi į Savivaldybės administraciją dėl nuomos sutarties atnaujinimo.

 Vadovaujantis Savivaldybės tarybos nustatytomis Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklėmis, perskaičiuotas nuompinigių dydis. Savivaldybės tarybai siūloma nustatyti nuompinigių dydį už 1 kv. m – 1,08 Eur per mėnesį.

Aprašo 74 punkte nustatyta:  jei nuomos sutartis buvo sudaryta trumpesniam nei 10 metų laikotarpiui, tai sprendimą pratęsti nuomos sutartį atitinkamai priima Savivaldybės taryba, neviršydama bendro 10 metų termino. Atsižvelgiant į tai, Savivaldybės tarybai siūloma nustatyti sutarties galiojimo terminą iki 2026 m. balandžio 3 d.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus specialistė Živilė Kripaitienė